Petmisel lihtsalt poleks mingit mõtet. Risk vahele jääda oleks liiga suur ning see oleks USA mainele palju kordi hävitavam löök kui missiooni ebaõnnestumine. Pealegi, miks oli siis vaja võltsida kuute erinevat Kuul käiku? Piisaks ju ühestki, sest iga järgneva korraga suureneb võimalus teha mingi viga, mis pettuse paljastaks. Ning lõpuks  avalikkust võib küll lollitada, kuid mitte rivaalist Nõukogude Liitu, kes jälgis teraselt kogu programmi  ning lende Kuule. Venelased pole kunagi vaidlustanud fakti, et ameeriklased Kuul käisid.